танилцуулга

Сүүлийн жилүүдэд олон улсын тээвэрлэлтийн эрх зүйн орчинг сайжруулах, гадаад худалдааны эргэлтийг нэмэгдүүлэх, автотээврийн салбарын гадаад хамтын ажиллагааг хөгжүүлэх, үндэсний тээврийн сүлжээг олон улсын тээврийн сүлжээнд нэгтгэх үүднээс олон улсад мөрдөгдөж буй эрх зүйн хэм хэмжээг хүлээн зөвшөөрөх, өөрийн орны тээвэрчид, аж ахуйн нэгжийн эрх ашгийг хамгаалахын тулд олон улсын хэмжээнд даган мөрдөж буй гэрээ, хэлэлцээрт нэгдэн орохоор төлөвлөн ажиллаж байна.

Энэ ажлын хүрээнд ачаа, зорчигч тээврийн үйлчилгээ, тээврийн хэрэгслийн ашиглалт, үйлдвэрлэлтэй холбоотой Нэгдсэн Үндэстний Байгууллагын 59 конвенц, гэрээ, хэлэлцээрийн нэг болох жолоочийн ажил, амралтын горимыг мөрдөх, хөдөлмөрийн нөхцөлийг хангах “Олон улсын автотээвэрлэлт гүйцэтгэх тээврийн хэрэгслийн багийн ажлын тухай Европын хэлэлцээр (AETR)”-т нэгдэн орж, уг хэлэлцээрийг Улсын Их Хурлаар соёрхон батлуулахаар хуулийн төслийг боловсрууллаа.

Энэхүү олон талт хэлэлцээр нь НҮБ-ын Европын Эдийн засгийн комиссын ивээл дор 1962 онд анх боловсруулагдаж, 1976 оны 1 дүгээр сарын 5-ны өдрөөс эхлэн хүчин төгөлдөр болсон.

Уг хэлэлцээрт ЕХ-ны гишүүн улсууд, ОХУ, Казахстан, Албани, Армен, Тажикстан, Турк, Туркменистан, Узбекстан зэрэг 50 гаруй улс нэгдсэн бөгөөд хэлэлцээрийн зорилго нь тахографын төхөөрөмжөөр тээврийн хэрэгслийн жолоочийн ажил, амралтын цагийг тодорхойлох дүрэм, журмын дагуу олон улсын ачаа, зорчигч тээврийн замын хөдөлгөөнд учирч буй аюул, осол, саад бэрхшээлийг бууруулах явдал юм.

Хэлэлцээрээр мэргэжлийн жолооч нарын ажил, амралтын цагийг зохицуулах бөгөөд жолоочийн ажил, амралтын цагийг хянах төхөөрөмжийг тээврийн хэрэгсэлд суурилуулах, угсрах, турших, хянах техникийн шаардлагуудыг тогтоож, хэрэгжүүлэгч байгууллагуудын жолоочийн ажлын цагийг шалгах шаардлагуудыг тодорхойлсон.

Энэхүү хэлэлцээр нь олон улсын тээвэрлэлт гүйцэтгэж буй 3.5 тонноос илүү ачааны автомашин, 9-өөс илүү зорчигч тээвэрлэдэг тээврийн хэрэгслийн жолооч, багийн гишүүдийг илүү цагаар жолоо барихаас урьдчилан сэргийлэхэд чиглэнэ.

Хэлэлцээрийг хэрэгжүүлэх хэрэгсэл бол хяналтын төхөөрөмж (аналоги болон дижитал тахограф) бөгөөд Европын холбоо нь 1985 оноос ашиглаж ирсэн аналоги системийн тахографийг 2006 онд дижитал тахографаар сольсон. Дижитал тахограф нь жолоочийн ажил, амралтын цагийг хянах албан ёсны төхөөрөмж болж, 2011 оноос хэлэлцээрийн хэлэлцэн тохирогч талууд нь олон улсын тээвэрлэлт гүйцэтгэж буй тээврийн хэрэгсэлд дижитал тахограф ашиглахаар хүлээн зөвшөөрсөн юм.

Үндсэн хэлэлцээр нь тодорхойлолт, хамрах хүрээ, ерөнхий зарчим, багийн гишүүд, жолоодлогын хугацаа, завсарлага, амралтын хугацаа, онцгой нөхцөл, хяналтын төхөөрөмж, тээвэрлэлтийн үйл ажиллагаа эрхлэгчийн хяналт, хэлэлцээрийг хэрэгжүүлэх арга хэмжээ, стандартчилсан маягтын загвар, шилжилтийн заалт зэрэг 25 зүйл, 4 нэмэлт хавсралт болон гарын үсгийн протоколоос бүрдэж байна.

Хэлэлцээрт нэгдэн орсноор хийгдэх гол ажлууд:

Хэлэлцээрт нэгдэн орсноор Хууль зүй, дотоод хэргийн яам, Сангийн яам, Хөдөлмөр, нийгмийн хамгааллын яам, Зам, тээврийн хөгжлийн яам болон холбогдох төрийн бус байгууллагуудын төлөөллийг оролцуулсан Үндэсний хороог байгуулна.

Үндэсний хэмжээнд хэлэлцээрийн хэрэгжилтийг Монголын автотээвэрчдийн нэгдсэн холбоо, эсхүл “Автотээврийн үндэсний төв” ТӨҮГ зэрэг тээврийн байгууллагууд хариуцан ажиллах боломжтой.

Хэлэлцээрийн хүрээнд тээврийн хэрэгслийн жолоочийн ажил, амралтын цагийг бүртгэх, хянах зориулалт бүхий хяналтын төхөөрөмжийг нийлүүлэх, засварлах байгууллага буюу түүний сүлжээг байгуулах тул хэмжил зүйн тоног төхөөрөмжийн засвар, үйлчилгээ хариуцсан байгууллагуудын чадавхийг бэхжүүлэх шаардлагатай.

Хэлэлцээрийн хэрэгжилтийг ханган тээврийн хэрэгслийн хяналтын төхөөрөмжийг хянах, баталгаажуулах хэмжил зүйн тоноглол бүхий лаборатори байгуулах шаардлагатай бөгөөд энэхүү лабораторийг байгуулах бэлтгэл ажлыг ханган автотээврийн салбарт баталгаажуулалтын шинжээчдийг Стандарт, хэмжил зүйн газартай хамтран бэлтгэнэ.

2015 оноос “Автотээврийн үндэсний төв” ТӨҮГ-т Судалгаа, хөгжил, чанарын удирдлагын төвийг байгуулан, хэмжил зүйн лабораторийг 2019 онд магадлан итгэмжлүүлээд байна. Тээврийн хэрэгслийн хяналтын төхөөрөмжид ашиглалтын үеийн баталгаажуулалт хийх хэмжил зүйн тоног төхөөрөмжүүдийг худалдан авахаар хөрөнгийн асуудлыг шийдвэрлэн ажиллаж байна.

Түүнчлэн хэлэлцээрт нэгдэн орсноор Үндэсний хорооны ажиллах журам, жолоочийн карт олгох, солих, ашиглах, шинэчлэхтэй холбоотой журам, хяналтын төхөөрөмжийг нийлүүлэх, засварлах эрх бүхий засвар үйлчилгээний байгууллагын үйл ажиллагааны журам, жолоочийн мэдээллийн аюулгүй байдлыг хангах журам, автотээврийн хяналтын улсын байцаагч нарын ажиллах журам зэрэг холбогдох эрх зүйн бичиг баримтуудыг шинээр болон шинэчлэн боловсруулж, батлуулна.

Монгол Улсын тээврийн хэрэгслийн ангиллыг олон улсын жишигт нийцүүлэх техникийн зохицуулалт болон жолоочийн карт, хяналтын төхөөрөмжийн ашиглалттай холбоотой үндэсний стандартуудыг боловсруулан, мөрдүүлнэ.

Хэлэлцээрт нэгдэн орсноор дараах ач холбогдолтой:

* Олон улсын болон дамжин өнгөрөх тээвэрлэлтийн хууль, эрх зүйн орчин сайжирна;
* Олон улсын болон үндэсний хэмжээнд ачаа тээвэрлэлт гүйцэтгэж буй тээврийн хэрэгслийн жолооч, тээвэрчдийн ажил, амралтын дэглэм мөрдөгдөж, хөдөлмөрийн нөхцөл, шаардлагыг ханган ажиллах боломж бүрдэнэ;
* Тээвэрлэгч, жолооч нарын болон тээвэрлэлтийн аюулгүй байдал хангагдаж, өөрийн улсын болон бусад улс орнуудын нутаг дэвсгэрт эрсдэлээс урьдчилан сэргийлэх боломж бүрдэнэ;
* Жолоочийн ядрах, сульдах зэрэг бие физиологийн байдлаас үүдэлтэй зам тээврийн осол, зөрчил буурна;
* Тээвэрлэлтийн ажил үйлчилгээнд олон улсын жишигт нийцсэн техник технологийг ашиглах, түүгээр дамжуулан тээвэрлэлтийн гүйцэтгэлд хяналт тавих боломж бүрдэнэ;
* Ачаа тээврийн жолооч, тээвэрлэгчдийн бүртгэлийн болон ажлын гүйцэтгэлийн талаарх мэдээллийн сантай болно;
* Монголын тээвэрчид гадаад улс орнууд руу тээвэрлэлт гүйцэтгэх, дэлхийн зах зээлд өрсөлдөх боломж бүрдэхийн зэрэгцээ дамжин өнгөрөх тээвэрлэлт өргөжин хөгжинө;
* Гадаад худалдааны эргэлт нэмэгдэж, нийгэм, эдийн засгийн таатай нөхцөл бүрдэнэ.

МОНГОЛ УЛСЫН ЗАСГИЙН ГАЗАР

**AETR хэлэлцээрт нэгдэн орсон улсууд**

| **Хэлэлцэн тохирогч талууд** | **Гарын үсэг зурсан** | **Батламжилсан** | **Хүчин төгөлдөр болсон** |
| --- | --- | --- | --- |
| Albania |  | 20-07-2006 (A) | 16-01-2007 |
| Andorra |  | 13-02-1997 (A) | 12-08-1997 |
| Armenia |  | 09-06-2006 (A) | 06-12-2006 |
| Austria | 31-01-1971 | 11-06-1975 (R) | 05-01-1976 |
| Azerbaijan |  | 16-08-1996 (A) | 12-02-1997 |
| Belarus |  | 05-04-1993 (A) | 02-10-1993 |
| [Belgium](https://verdragenbank.overheid.nl/en/Treaty/Details/002947_b#Belgium) | 15-01-1971 | 30-12-1977 (R) | 16-08-1978 |
| Bosnia and Herzegovina |  | 12-01-1994 (Su) | 06-03-1992 |
| Bulgaria |  | 12-05-1995 (A) | 08-11-1995 |
| Croatia |  | 03-08-1992 (Su) | 08-10-1991 |
| Cyprus |  | 05-09-2003 (A) | 03-03-2004 |
| [Czech Republic](https://verdragenbank.overheid.nl/en/Treaty/Details/002947_b#Czech%20Republic) |  | 02-06-1993 (Su) | 01-01-1993 |
| Czechoslovakia (<01-01-1993) |  | 05-12-1975 (A) | 02-06-1976 |
| [Denmark](https://verdragenbank.overheid.nl/en/Treaty/Details/002947_b#Denmark) |  | 30-12-1977 (A) | 16-08-1978 |
| Estonia |  | 03-05-1993 (A) | 30-10-1993 |
| [Finland](https://verdragenbank.overheid.nl/en/Treaty/Details/002947_b#Finland) |  | 16-02-1999 (A) | 15-08-1999 |
| [France](https://verdragenbank.overheid.nl/en/Treaty/Details/002947_b#France) | 20-01-1971 | 09-01-1978 (R) | 18-08-1978 |
| [Georgia](https://verdragenbank.overheid.nl/en/Treaty/Details/002947_b#Georgia) |  | 19-05-2011 (A) | 20-11-2011 |
| [Germany](https://verdragenbank.overheid.nl/en/Treaty/Details/002947_b#Germany) | 23-12-1970 | 09-07-1975 (R) | 05-01-1976 |
| Greece |  | 11-01-1974 (A) | 05-01-1976 |
| Hungary |  | 22-10-1999 (A) | 19-04-2000 |
| [Ireland](https://verdragenbank.overheid.nl/en/Treaty/Details/002947_b#Ireland) |  | 28-08-1979 (A) | 01-03-1980 |
| Italy | 29-03-1971 | 28-12-1978 (R) | 26-06-1979 |
| Kazakhstan |  | 17-07-1995 (A) | 13-01-1996 |
| Latvia |  | 14-01-1994 (A) | 13-07-1994 |
| Liechtenstein |  | 06-11-1996 (A) | 05-05-1997 |
| Lithuania |  | 03-06-1998 (A) | 30-11-1998 |
| [Luxembourg](https://verdragenbank.overheid.nl/en/Treaty/Details/002947_b#Luxembourg) | 02-02-1971 | 30-12-1977 (R) | 16-08-1978 |
| Macedonia, the former Yugoslav Republic of |  | 10-11-1999 (Su) | 17-11-1991 |
| [Malta](https://verdragenbank.overheid.nl/en/Treaty/Details/002947_b#Malta) |  | 24-09-2004 (A) | 23-03-2005 |
| Moldova |  | 26-05-1993 (A) | 22-11-1993 |
| [Monaco](https://verdragenbank.overheid.nl/en/Treaty/Details/002947_b#Monaco) |  | 16-06-2008 (A) | 14-12-2008 |
| Montenegro |  | 23-10-2006 (Su) | 03-06-2006 |
| [Netherlands, the Kingdom of the](https://verdragenbank.overheid.nl/en/Treaty/Details/002947_b#Netherlands,%20the%20Kingdom%20of%20the) | 26-03-1971 | 30-12-1977 (R) | 16-08-1978 |
| Norway | 16-03-1971 | 28-10-1971 (R) | 05-01-1976 |
| Poland | 24-03-1971 | 14-07-1992 (R) | 10-01-1993 |
| Portugal | 30-03-1971 | 20-09-1973 (R) | 05-01-1976 |
| Romania |  | 08-12-1994 (A) | 06-06-1995 |
| [Russian Federation](https://verdragenbank.overheid.nl/en/Treaty/Details/002947_b#Russian%20Federation) |  | 31-07-1978 (A) | 27-01-1979 |
| San Marino |  | 25-04-2007 (A) | 21-10-2007 |
| Serbia |  | 12-03-2001 (Su) | 27-04-1992 |
| [Slovakia](https://verdragenbank.overheid.nl/en/Treaty/Details/002947_b#Slovakia) |  | 28-05-1993 (Su) | 01-01-1993 |
| Slovenia |  | 06-08-1993 (Su) | 25-06-1991 |
| [Spain](https://verdragenbank.overheid.nl/en/Treaty/Details/002947_b#Spain) |  | 03-01-1973 (A) | 05-01-1976 |
| Sweden | 19-01-1971 | 24-08-1973 (R) | 05-01-1976 |
| Switzerland | 24-03-1971 | 07-04-2000 (R) | 04-10-2000 |
| Tajikistan |  | 28-12-2011 (A) | 25-06-2012 |
| Turkey |  | 16-01-2001 (A) | 15-07-2001 |
| Turkmenistan |  | 18-09-1996 (A) | 17-03-1997 |
| Ukraine |  | 03-02-2006 (A) | 02-08-2006 |
| [United Kingdom](https://verdragenbank.overheid.nl/en/Treaty/Details/002947_b#United%20Kingdom) | 25-03-1971 | 04-01-1978 (R) | 18-08-1978 |
| Uzbekistan |  | 22-10-1998 (A) | 20-04-1999 |
| Yugoslavia (< 25-06-1991) |  | 17-12-1974 (A) | 05-01-1976 |